20.12.2013 Jurnalul Oficial al Uniunii Europene L 347/209 REGULAMENTUL (UE) NR. 1294/2013 AL PARLAMENTULUI EUROPEAN ȘI AL CONSILIULUI din 11 decembrie 2013 de instituire a unui program de acțiune pentru domeniul vamal în Uniunea Europeană pentru perioada 2014-2020 (Vamă 2020) și de abrogare a Deciziei nr. 624/2007/CE PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 33, având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară ('), întrucât: Programul de acțiune multianual pentru domeniul vamal aplicat înainte de 2014 a contribuit în mod semnificativ la facilitarea şi consolidarea cooperării între autoritățile vamale în cadrul Uniunii. Multe dintre activitățile din domeniul vamal sunt de natură transfrontalieră, întrucât implică și afectează toate statele membre, şi, prin urmare, nu pot fi realizate în mod eficace și eficient de statele membre în mod individual. Un program pentru domeniul vamal la nivelul Uniunii, pus în aplicare de Comisie, oferă statelor membre un cadru la nivelul Uniunii pentru a dezvolta aceste activităţi de cooperare, ceea ce este mai eficient din punctul de vedere al costurilor decât dacă fiecare stat membru și-ar înființa cadrul său individual de cooperare la nivel bilateral sau multilateral. Prin urmare, este oportun să se asigure continuarea programului de acţiune multianual pentru domeniul vamal anterior prin instituirea unui nou program în acelaşi domeniu, programul Vamă 2020 („programul”). Activitățile din cadrul programului, și anume sistemele curopene de informații, acțiunile comune pentru funcţionarii din administrațiile vamale şși inițiativele de formare comune, vor contribui la îndeplinirea Strategiei Europa 2020 pentru o creştere inteligentă, durabilă şi favorabilă incluziunii, prin consolidarea funcționării pieței interne. Prin asigurarea unui cadru de activitate care urmăreşte să sporească eficiența și modernizarea autorităților vamale, să consolideze competitivitatea între- prinderilor, să promoveze ocuparea forței de muncă şi să raționalizeze şi să coordoneze acţiunile statelor membre pentru a proteja interesele lor financiare și economice şi (!) Poziția Parlamentului European din 21 noiembrie 2013 (nepublicată încă în Jurnalul Oficial). pe cele ale Uniunii, programul va consolida în mod activ funcţionarea uniunii vamale, astfel încât întreprinderile şi cetăţenii să poată beneficia de potențialul deplin al pieţei interne și al comerțului mondial. Pentru a sprijini procesul de aderare și de asociere a țărilor terţe, programul ar trebui să fie deschis participării țărilor în curs de aderare și a țărilor candidate, precum şi a potențialilor candidaţi și a țărilor partenere din cadrul politicii europene de vecinătate dacă sunt îndeplinite anumite condiţii. Având în vedere interconectarea tot mai pronunțată a economiei mondiale, programul ar trebui să continue să prevadă posibilitatea de a implica în anumite activități experţi externi, precum funcţionari ai țărilor terţe, reprezentanți ai organizațiilor inter- naționale sau operatori economici. Participarea experților externi se consideră a fi esențială oricând obiectivele programului nu pot fi realizate fără contribuția acestor experți. Înființarea Serviciului European de Acţiune Externă sub autoritatea Înaltului Reprezentant al Uniunii pentru afaceri externe și politica de securitate facilitează coordonarea și coerența politicilor într-un domeniu care reprezintă o componentă relevantă a stra- tegiilor şi a acţiunilor externe ale Uniunii, atât pe o bază bilaterală, cât și multilaterală. Obiectivele programului ar trebui să țină seama de problemele şi provodările identificate în ceea ce priveşte domeniul vamal în următorul deceniu. Programul ar trebui să continue să joace un rol în sectoare vitale, cum ar fi punerea în aplicare coerentă a dreptului Uniunii în domeniul vamal şi aspecte conexe. În plus, programul ar trebui să se axeze pe protejarea intereselor financiare și economice ale Uniunii şi pe garantarea sigu- ranței și a securității. Aceasta ar trebui să includă, între altele, cooperarea şi punerea în comun a informaţiilor dintre autoritățile de supraveghere a pieței la nivel național și la nivelul Uniunii și autoritățile vamale. Programul ar trebui de asemenea dedicat facilitării comerţului, printre altele prin eforturile de colaborare în combaterea fraudei și prin creşterea capacității admi- nistrative a autorităților vamale. Din acest punct de vedere, ar trebui efectuată o analiză cost-beneficiu a echi- pamentelor de detectare și a tehnologiilor aferente, în vederea facilitării achiziționării de către autoritățile vamale a unor instrumente de control vamal moderne după 2020. Ar trebui de asemencea explorate metode pentru facilitarea achiziționării unor instrumente de control vamal moderne, inclusiv achizițiile publice comune. Instrumentele programului care s-au aplicat înainte de 2014 s-au dovedit adecvate şi, prin urmare, ar trebui păstrate. Având în vedere nevoia de cooperare operativă mai bine structurată, ar trebui adăugate instrumente suplimentare, și anume echipe de experți compuse din